open-index/open-wikipedia-markdown huggingface dataset:
Fakulta sociálnych štúdií Masarykovej univerzity

**Fakulta sociálnych štúdií Masarykovej univerzity** je druhou najmladšou fakultou Masarykovej univerzity. Vznikla v roku 1998 osamostatnením niekoľkých odborov z filozofickej fakulty. V júli 2005 sa fakulta presťahovala do kompletne rekonštruovanej budovy na Joštovej triede. Budova bola postavená v roku 1910 pre Nemeckú vysokú školu technickú v Brne a predtým slúžila lekárskej fakulte. 

V porovnaní možností štúdia politológie, psychológie alebo sociológie, ktoré v rokoch 2011 a 2012 uskutočnili české Hospodářské noviny, vyšla fakulta sociálnych štúdii vo všetkých prípadoch ako dlhodobo najlepšia česká fakulta v tejto oblasti.

Súčasťou fakulty sú aj špecializované výskumné pracoviská Medzinárodný politologický ústav  a Inštitút pre výskum detí, mládeže a rodiny.

## Štúdium
Štúdium na fakulte je dôsledne členené na bakalársky, nadväzujúci magisterský a doktorský stupeň. Väčšina študijných oborov je určená k dvojoborovému štúdiu v rôznych kombináciách, podľa preferencií uchádzača. Vo februári 2012 tu študovalo celkovo 4 113 študentov.

Fakulta sociálnych štúdii ponúka tieto bakalárske študijné programy (stav k 2016):
* *Humanitná environmentalistika*
* *Humanitné štúdia*
* *Mediálne a komunikačné štúdia*
* *Medzinárodné teritoriálne štúdia*
* *Politológia*
* *Psychológia*
* *Sociálna politika a sociálna práca*
* *Sociológia*

Všetky študijné programy sa delia na nespočetne študijných oborov.

Fakulta sa dlhodobo profiluje ponukou štúdia oboru *žurnalistiky*, *bezpečnostných a strategických*, či *európskych štúdii*. Od svojho vzniku rozvíja obor v angl. *[[gender studies]]*, ktorý v sebe zahŕňa spoločensky podmiené kultúrne rozdiely a očakávania, predsudky v postavení mužov a žien
a ďalšie zamerania štúdia. Mnoho oborov je kombinovaných s obormi filozofickej fakulty.

Po absolvovaní bakalárskeho stupňa štúdium pokračuje v obdobných nadväzujúcich magisterských programoch.

Na fakulte je možné získať doktorský stupeň vzdelania a vykonať habilitačné alebo inaguračné konanie.

## Osobnosti
### Dekani
* Ivo Možný – 1998 – 2004
* Petr Fiala – 2004, zvolený za rektora MU
* Ladislav Rabušic – 2004 – 2011
* Břetislav Dančák – 2011 – 2019
* Stanislav Balík  – od 2019

## Referencie


## Iné projekty

## Externé odkazy
* Oficiálna stránka fakulty

Kategória:Masarykova univerzita
HF

**HF** môže byť:

## HF
* kyselina fluorovodíková
* fluorovodík
*  (*High Frequency*) – rádiokomunikačné pásmo, pozri vysoká frekvencia
* skratka v online diskusiách *Have Fun*
* príslušenstvo k mobilným telefónom, pozri handsfree

## Hf
* značka chemického prvku hafnium
* v partitúre Harfa
Hus krátkozobá

**Hus krátkozobá** (*Anser brachyrhynchus*) je zúbkozobec z čeľade kačicovitých. Hniezdi v Grónsku, na Islande, na Špicbergoch a na Novej Zemi . Tie čo hniezdia v Grónsku a na Islande zimujú vo Veľkej Británii a v Írsku a tie čo hniezdia na Špicbergoch zimujú v Dánsku, Belgicku a Holandsku. Na Slovensko zaletí len vzácne, do konca roku 1999 to bolo len 4-krát. Objavuje sa najmä na západnom Slovensku počas jarnej migrácii, posledné pozorovania pochádzajú z 2.4.9.4.2017 z lokality Jakubovské rybníky.  Podľa Medzinárodnej únie na ochranu prírody a prírodných zdrojov hus krátkozobá patrí medzi najmenej ohrozené druhy trend celkovej populácie je stúpajúci.

## Opis
Hus krátkozobá meria 60 – , rozpätie krídel má 135 –  a váži 2,5 – . Podobá sa na hus siatinnú, je však menšia, má kratší krk i nohy, ktoré sú ružové. Profil hlavy je guľatejší, čierny zobák je kratší a je na ňom ružový prúžok. Celkovo pôsobí svetlejšie, skôr do siva a ružovo-béžovo. Vrchná strana krídel i chvosta má viac svetlých farieb než je to u husi siatinnej.

## Hlas

Ozýva sa často. Spevavé *"ang-ang"* je vyššie ako u husi siatinnej.

## Hniezdenie
Uprostred mája sa vrátia na hniezdiská. Vytvárajú voľné kolónie. Hniezdiť začnú začiatkom júna. Hniezdo umiestňujú na okraje skalných zrázov a na ostrovoch vodných tokov. Len zriedka hniezdia v otvorenej tundre. Svojim hniezdiskám sú verné a opakovane sa na ne vracajú. Hniezdo je vyvýšené a vystlané jemným páperím. Samička znesie 3 – 7 vajec. Znáša každých 24 h. Sedí približne 25 dní. Samček sa nezúčastňuje na inkubácii. Stráži hniezdo. Mláďatá vedia lietať 2 mesiace po vyliahnutí a hniezdiť začnú tretím rokom žívota. V júli majú dospelé obdobie pŕchnutia a nie sú letuschopné. V auguste potom spoločne opustia hniezdiská a premiestnia sa na zimoviská.

## Potrava
V lete sa živia arktickými rastlinami, ich listami a púčikmi, ako sú *Persicaria*, *Cardamine pratensis*, púpava
alebo *Geranium*. V zime vyhľadávajú aj produkty moderného poľnohospodárstva, okrem iného aj zemiaky. Stalo sa to v 19. storočí, keď bolo zaužívané sadenie pšenice po zbere zemiakov na to isté pole. Pšenica patrí medzi tradičnú zimnú stravu husí krátkozobých. Na poliach ostali zemiaky, ktoré zmrzli a zmäkli. Husi krátkozobé sa ich naučili konzumovať a dnes sú zemiaky najvýznamnejšou potravou zimujúcich kŕdľov v Anglicku.

## Ochrana
Je zákonom chránená, spoločenská hodnota je 2000 € (Vyhláška MŽP č. 170/2021).

## Galéria

Anser brachyrhynchus Fife 4.jpg|Za letu
Anser brachyrhynchus Nairnshire 3.jpg|V Škótsku
Kleine rietgans in de sneeuw-4961710.webm|Na zimovisku v snehu
Anser brachyrhynchus MWNH 1961.JPG|Vajíčka (zbierka Museum Wiesbaden)


## Referencie


## Iné projekty

## Externé odkazy
 
* 

## Zdroj

Kategória:Kačicovité
Kategória:Vtáky na Slovensku
Kategória:Najmenej ohrozené druhy
Kategória:Vtáky v Grónsku
Stegastein

thumb|Stegastein
**Stegastein** je vyhliadková plošina nad obcou Aurland v nórskom kraji Sogn og Fjordane s výhľadom na fjord Aurlandsfjorden. Nachádza sa pri ceste *Fylkesvei 243*, ktorá do dokončenia Lærdalského tunela slúžila ako hlavná dopravná spojnica obcí Aurland a Lærdal. 

Architektmi vyhliadkovej plošiny boli nórski architekti Todd Saunders a Tommie Wilhelmsen, stavba bola dokončená na jeseň 2005 a otvorená v júni 2006. Celková dĺžka plošiny je , šírka  a maximálna výška nad úbočím je . Materiálom použitým pri výstavbe bolo borovicové drevo.

Cesta *Fylkesvei 243* je spolu so Stegasteinom zapísaná ako *Aurlandsfjellet* v zozname Národných turistických trás (*[[Nasjonale turistveger]]*) spravovaných Nórskou štátnou správou ciest (*Statens vegvesen*).

## Referencie

## Iné projekty

## Zdroj

Kategória:Vyhliadkové plošiny
Kategória:Architektúra z 2005
Kategória:Drevené stavby
Kategória:Stavby v Nórsku
Kategória:Sogn og Fjordane
Sídlisko SNP

**Sídlisko SNP** môže byť názov:

* sídliska v Ružomberku, pozri Sídlisko SNP (Ružomberok)
* sídliska v Považskej Bystrici, pozri Sídlisko SNP (Považská Bystrica)
* sídliska v Michalovciach, pozri Sídlisko SNP (Michalovce)
* sídliska v Galante, pozri Sídlisko SNP (Galanta)
* sídliska v Prakovciach, pozri Sídlisko SNP (Prakovce)
Hatice Şendilová

**Hatice Şendilová** (* 2. august 1983, Istanbul, Turecko) je turecká herečka.

## Životopis
V roku 2001 vyhrala Miss Turecka. Na Slovensku je známa vďaka seriálom Dila a Kúsok zo mňa.

## Filmografia
### Filmy
* Hayat Öpücüğü2015 (Hayat)
### Seriály
* *[[Kúsok zo mňa]]*2014 (Elif Yörükhan) 
* *[[Dila]]*2013 (Dila Selamoğlu)
* *[[Karadağlar]]*2010 (Gülhayat)
* *[[Geniş Aile]]*2010 Şelale (Konuk Oyuncu)
* *[[Kurtlar Vadisi Pusu]]*20082010 (Ebru  Alemdar)
* *[[Yaban Gülü]]*2008 (Laçin)
* *[[Fesupanallah]]*2007 (Gülpare)
* *[[İki Yabancı]]*2007 (Zeyno)
* *[[Eylül (dizi)|Eylül]]*2005 (Aziza)
* *[[Yeni Hayat (dizi)|Yeni Hayat]]*2001 (Buket)

## Externé odkazy
* Instagram
* 
* 

Kategória:Turecké televízne herečky
Kategória:Osobnosti z Istanbulu
Mikroregión Šaštínsko

**Mikroregión Šaštínsko** je združenie obcí, vytvorené na Záhorí okolo mesta Šaštín-Stráže. Jeho pôvodnými členmi sú mesto Šaštín-Stráže a obce Čáry, Smolinské, Kuklov, Borský Mikuláš a Lakšárska Nová Ves. Neskôr sa členmi stali aj obce Sekule, Moravský Svätý Ján, Kúty, Borský Svätý Jur a pozorovateľom sa stala obec Bílkove Humence. Združenie vzniklo dňa 17. júla 2007. 

## Zdroje
* Oficiálne stránky mesta Šaštín - Stráže

Kategória:Okres Senica
Strela

**Strela** môže byť:
*v náuke o zbraniach: nevystrelené teleso, súbor telies alebo látka v ľubovoľnom skupenstve určené/-ný/-ná na zasiahnutie cieľa alebo vyvolanie iného efektu (napr. strela do ručnej zbrane, dela, raketa, šíp), dnes býva súčasťou náboja, pozri strela (zbrane)
*v športe: prudké usmernenie lopty či puku na bránu kopnutím, hodením alebo úderom, resp.  takto usmernená lopta či puk
*vrch vo Švajčiarsku, pozri Strela (vrch)
*názov dvoch dedín v Rusku
*prítok rieky Glubokaja v Rusku, pozri Strela (rieka)
*ostrov v Rusku v súostroví Severná zem, pozri Strela (ostrov)
*názov viacerých ruských námorných lodí
*rad sovietskych protilietadlových raketových kompletov, pozri 9K31 Strela-1, 9K32 Strela-2, 9K34 Strela-3, 9K35 Strela-10
*systém sovietskych/ruských vojenských komunikačných satelitov, pozri Strela (satelity)
*ruský vesmírny žeriav na prácu na staniach Mir a ISS, pozri Strela (žeriav)
*sovietska raketa, pozri Strela (raketa)
*značka sovietskeho závesného lodného motora, pozri Strela (motor)
*značka sovietskeho počítača z 50. rokov 20. storočia, pozri Strela (počítač)
*značka ruských hodiniek, pozri Strela (hodiny)
*značka kapverdského piva, pozri Strela (pivo)
*ruský variant značky ukrajinskej cukrovinky Strila, pozri Strila
*bývalý názov futbalového klubu Čeľabinsk

## Referencie


## Pozri aj
*Bullet
Dolina Czarnego Dunajca

**Dolina Czarnego Dunajca** () je široká a dlhá dolina v Spišsko – gubalowskom podhorí a v Tatrách. Orograficky je pravým oddelením Doliny Dunajca.

## Poloha
Väčšina doliny sa nachádza v západnej časti Spišsko – gubalowského podhoria. Na západe ju uzatvára hlavný hrebeň Oravicko - vitovských vrchov, od východu hlavný hrebeň Spišsko – gubalowského podhoria a Nędzowski Dział. Na juhu, cez dve dlhé odnože, sa ťahá pod Hlavný hrebeň Západných Tatier na úseku od Volovca () po Malolučniak ().

Dolina má viacero oddelení. V dolnej časti sa z nej odpája Dolina Lepietnicy, Dolina Rogoźnika. Dolina Czarnego Potoku a Dolina Magurska sú menšie dolinky, ktoré vytvorili potoky. Za Bramou Witowskou sa Dolina Czarnego Dunajca rozvetvuje na: Dolinu Chochołowsku, Dolinu Lejowu, Dolinu Kościelisku a Staników Żleb. Dolinou preteká Čierny Dunajec.

Najvyšším bodom pravej časti doliny je Palenica Kościeliska () a v jej tatranských oddeleniach Klin vypínajúci sa nad Dolinou Starorobociańskou.

## Zdroj

Kategória:Doliny poľských Tatier
Dolina Suchej Wody Gąsienicowej

náhľad|Horné poschodie Doliny Pańszczyca
náhľad|Koryto Suchej Wody
**Dolina Suchej Wody Gąsienicowej** aj **Dolina Suchej Wody** (, , ) je dolina v poľských Vysokých Tatrách. Vedie ňou hranica medzi Vysokými a Západnými Tatrami (od Ľaliového sedla korytom potoka Sucha Woda). Názov doliny je od potoka Sucha Woda, ktorého koryto býva na dlhých úsekoch suché a voda tečie pod zemou. 

## Poloha
Dolina má rozlohu približne , a je dlhá okolo . Hornú a prostrednú časť doliny ohraničuje:
* na severozápade: severovýchodný hrebeň Kasprovho vrchu a Królowy Grzbiet,
* na juhu: hlavný hrebeň Vysokých Tatier od Kasprovho vrchu po Svinicu, potom hrebeň Svinice po Koszystu,
* na východe: hrebeň Koszystej a Ostry Wierch Waksmundzki.
Ťažšie je ohraničiť dolinu na jej najnižšej časti. Hranicu tvoria nízke chrbty a morénové valy. Najďalej na severe ju ohraničuje Kotlinowy Wierch a Kobyła. Na východe u Niżniego Toporowego Stawu potok Sucha Woda, ktorý sa stáča od severu na severovýchod a tečie trochu na juh od cesty Droga Oswalda Balzera a vytvára prírodnú hranicu medzi Tatrami a Podtatranskou brázdou.

Vo výške  (na mieste sútoku Suchej Wody s Pańszczyckim Potokiem) sa dolina delí na: Dolinu Gąsienicowu a Dolinu Pańszczyca.

Dolinu Suchej Wody formoval ľadovec. Prevládajú v nej granitické horniny a (v Západných Tatrách) sedimentárne horniny v typickom trojpodlažnom usporiadaní. Na vyšších poschodiach doliny sú morény a ľadovcové kotle. Dolina je porastená kosodrevinou a smrekovým porastom.

Nachádza sa tu veľa krasových útvarov. Voda preteká mnohými podzemnými kavernami, stráca sa nielen v koryte Suchej Wody, ale aj v jeho v jeho prítokoch v Czarnym Potoku a Pańszczyckom Potoku. Pramene sa objavujú na mnohých vzdialených miestach. Časť podzemných vôd vyviera v iných dolinách, napríklad  prameň Goryczkowe Wywierzysko, prameň v Jaskyni Kasprowej Niżnej a prameň Wywierzysko Olczyskie. V doline medzi kosodrevinou sú veľké rašeliniská.

V dolnej časti doliny sú dve neveľké morénové plieska Toporowy Staw Wyżni a Toporowy Staw Niżni.

## Turistika
Na Hali Gąsienicowej v rokoch 19211925 bola postavená Chata PTTK Murowaniec. Stojí tu budova Horolezeckej školy, horáreň poľského TANAPu, meteorologická stanica, a niekoľko salašov. Dolinou a jej oddeleniami vedie niekoľko turistických chodníkov.
 
Dolnou časťou vedú dva:
* Turistická značka čierna – z Brzezin cez Psiu Trawku do na chatu.
** Čas túry: 2:15 h, ↓ 1:45 h. Chodník ja aj pre cykloturistov.
*  – z Toporowej Cyrhli ceu Psiu Trawku, Waksmundzku Polanu a Wodogrzmoty Mickiewicza na Morske oko a na Rysy.
** Čas túry z Toporowej Cyrhli na Psiu Trawku: 1:10 h, naspäť 1 h.

## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Hardangerbrua

**Hardangerbrua** je visutý cestný most premosťujúci fjord Hardangerfjorden medzi obcami Ullensvang a Ulvik v nórskom kraji Hordaland.

Pôvodnou dopravnou spojnicou oboch brehov fjordu bol trajekt medzi dedinami Bruravik a Brimnes spravovaný spoločnosťou Fjord1 Nordvestlandske. Ten sa však preukázal ako nevyhovujúci a preto pristúpila nórska vláda v roku 2006 k stavbe mostu. Jeho výstavba sa začala o tri roky neskôr 26. február 2009 a ukončená bola v auguste 2013. Most bol otvorený 17. augusta 2013. Finančné náklady na výstavbu mosta činili 1,8 mld. NOK.

S celkovou dĺžkou  je most najdlhším visutým mostom v krajine a hlavné pole s dĺžkou rozpätia  je najdlhším v krajine a tretím najdlhším v Európe (po mostoch Storebæltsbroen a Humber Bridge). Je taktiež najdlhším mostom na svete, ktorý vchádza z oboch strán do tunelov – zo severnej strany vchádza do  dlhého tunela Vallaviktunnelen a na južnej prechádza do  dlhého Butunnelen. Pylóny s výškou  sú najvyššími v krajine. Výškový rozdiel medzi hladinou fjordu a najvyšším bodom mostovky je . Šírka mostovky je , vozovka je dvojprúdová a po jej stranách sú samostatné pruhy pre cyklistov a peších.

## Referencie

## Externé odkazy
* Hardangerbrua v databáze *Bridgemeister*

Kategória:Visuté mosty
Kategória:Cestné mosty v Nórsku
Kategória:Architektúra z 2013
Biely Dunajec (rieka)

**Biely Dunajec** () je rieka v Poľsku, sekundárna zdrojnica Dunajca.

## Tok rieky
Vzniká sútokom riek Zakopianka a Poronin v obci Poronin, pod severnými svahmi Vysokých Tatier. Horská bystrina tečie severným smerom, priberá len menšie toky a na dolnom toku je regulovaná. Preteká východným okrajom mesta Nowy Targ a po sútoku s Čiernym Dunajcom vytvára rieku Dunajec.

## Mestá a obce pri Bielom Dunajci
Biely Dunajec preteká cez nasledujúce mestá a dediny:

* Poronin
* Biały Dunajec
* Szaflary
* Zakopane
* Nový Targ

## Referencie

## Zdroj
*
* 

Kategória:Rieky v Poľsku
Kategória:Povodie Dunajca
Bučiačik močiarny

**Bučiačik močiarny** (iné názvy: **bučiačik obyčajný**, **bučiačik malý**, **bučiak malý**; lat. *Ixobrychus minutus*) je druh z čeľade volavkovité. Obýva palearktickú, etiópsku i austrálsku oblasť. Na Slovensku hniezdi v porastoch trstiny, pálky a v hustých krovinách na brehoch vodných plôch nížin a kotlín celého južného Slovenska. Podľa Medzinárodnej únie na ochranu prírody a prírodných zdrojov bučiačik močiarny patrí medzi najmenej ohrozené druhy, trend celkovej populácie je klesajúci, európska populácia je stabilná.

## Výskyt a stav na Slovensku
Odhadovaný počet hniezdiacich párov je 200 - 400. Veľkosť populácie i územie na ktorom sa vyskytuje vykazujú *mierny pokles* od 20 - 50%. Ekosozologický status v roku 1995 *V* - zraniteľný. V roku 1998 *VU:A1c*, *VU* - zraniteľný. V roku 2001 *VU* - zraniteľný. V roku 2014 *LC* D1* - menej dotknutý. Európsky ochranársky status *SPEC3* - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* - zraniteľný druh. 

## Ochrana
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Bučiačik močiarny je druh európskeho významu, ktorý sa vyskytuje ako kritériový druh v 5 chránených vtáčich územiach.

## Galéria

47-090506-little-bittern-at-upper-ford-near-Sigri-.jpg|Samec
Bukáček malý (smal).jpg|Samec
Little Bittern (Ixobrychus minutus) (8079430775).jpg|Samec za letu
Zwergdommel in Pfahlstellung - Frontblick.jpg|Postoj, ktorým sa zamaskuje v trstine
Ixobrychus minutus MHNT.ZOO.2010.11.49.1.jpg |Vajíčka
Гнездо малой выпи на оз. Больничном.jpg|Mláďatá v hniezde


## Referencie

## Iné projekty

## Externé odkazy
 
* 

Kategória:Volavkovité
Kategória:Vtáky na Slovensku
Kategória:Najmenej ohrozené druhy
Helipad

náhľad|Nemocničný helipad

**Helipad** je pristávacia plocha pre helikoptéru. Najčastejšie sa nachádza v blízkosti nemocníc alebo tovární, aby mohli helikoptéry pohodlne pristávať a prepravovať cestujúcich rýchlo a účinne. Nachádzajú sa väčšinou na streche budov a veľkosťou sú menšie ako heliporty.

## Zdroj

Kategória:Letiská
Kategória:Letecká terminológia
Pevnosť Csillág

thumb|Pevnosť Csillag
**Pevnosť Csillag** (, ) je pevnosť v maďarskom meste Komárom. Tvorila hlavnú pevnostnú stavbu Dunajského predmostia, ktoré je súčasťou fortifikačného systému mesta Komárno. 

## Pozri aj
* Fortifikačný systém mesta Komárno
* Komárom
* Pevnosť Monoštor
* Pevnosť Igmánd

## Iné projekty

Kategória:Technické pamiatky
Kategória:Pevnosti v Maďarsku
Drop hrivnatý

**Drop hrivnatý** (*Chlamydotis macqueenii*) je druh dropa z čeľade dropovitých. Do roku 2003 sa zaraďoval ako poddruh druhu *[[Otis undulata]]*.

Slovenský názov **drop hrivnatý** sa staršie používal na označenie druhu *Otis undulata* (dnes nazývaného drop orientálny) v čase, keď *Otis undulata* zahŕňal ako poddruh (nazývaný **drop hrivnatý ázijský**) aj dnešný druh *Chlamydotis macqueenii*. 

## Výskyt
Žije v stepiach a polopúštiach od Európy po 100. poludník Ázie v Mongolsku. Najbližšie hniezdiská ku Slovensku sú v Kaspickej nížine. Zo Slovenska je známy len jeden zástrel 10. mája 1974 z okresu Galanta. Bol to samec vo svadobnom šate, je uložený v zbierkach Prírodovedného múzea v Bratislave.

## Stavy
Podľa Medzinárodnej únie na ochranu prírody a prírodných zdrojov drop hrivnatý patrí medzi zraniteľné druhy, trend celkovej populácie je klesajúci. Polovica svetovej populácie žije Kazachstane, kde výskumy v rokoch 20002009 potvrdili v niektorých oblastiach pokles stavov a v iných aj nárast. Záver desaťročného prieskumu v Kazachstane je, že populácia klesla v týchto rokoch o 2636%. Celkový odhad trendu je pokles o 3049% za obdobie troch generácií (20 rokov).

## Ochrana
Je zákonom chránený, spoločenská hodnota je 5000 € (Vyhláška MŽP č. 170/2021).

## Referencie


## Iné projekty

## Externé odkazy
* 

Kategória:Dropovité
Kategória:Vtáky na Slovensku
Kategória:Zraniteľné druhy
Střezovská rokle

**Střezovská rokle** je prírodná pamiatka ev. č. 420 východne od obce Březno v okrese Chomutov. Oblasť spravuje Agentúra ochrany prírody a krajiny ČR.

## Ochrana
Predmetom ochrany je roklina, vytvorená silou erozívnej činnosti vody v pieskoch, íloch a tufoch.

## Referencie


## Pozri aj
* Zoznam chránených území v okrese Chomutov
* Březno (okres Chomutov)

## Externé odkazy
* Na stránke mesta Chomutova 
* Geologické lokality.cz
* Stránka Krusnohorsky.cz

## Zdroj

Kategória:Chránené územia v okrese Chomutov
Kategória:Březno (okres Chomutov)
Kategória:Mostecká panva
Čierny Dunajec (rieka)

**Čierny Dunajec** (**) je rieka v Poľsku, hlavná zdrojnica Dunajca.

## Tok rieky
Vzniká sútokom riek Siwa woda a Kirowa woda, pod severnými svahmi Vysokých Tatier neďaleko osady Roztoki pri obci Witów. Horská bystrina tečie dolinou Čierneho Dunajca severným smerom a postupne sa oblúkom stáča na východ. Na dolnom toku priberá ľavostrannú Lepietnicu a pravostranný Wielki Rogoźnik, preteká mestom Nowy Targ a na východnom okraji vytvára po sútoku s Bielym Dunajcom rieku Dunajec.

## Mestá a obce pri Čiernom Dunajci
Čierny Dunajec preteká cez nasledujúce mestá a dediny:

* Koscielisko
* Witów
* Chocholów
* Podczerwone
* Czarny Dunajec
* Ludzmierz
* Nový Targ

## Referencie

## Iné projekty

## Zdroje
*
* 

Kategória:Rieky v Poľsku
Kategória:Povodie Dunajca
Vrtuľníkové letisko

náhľad|Heliport v Niagara Falls, Ontario

**Vrtuľníkové letisko** alebo **heliport** je plocha určená na pristávanie/vzlietanie helikoptér a ich pozemný pohyb.

Heliporty určené pre helikoptéry, ktoré dopravujú verejnosť majú rozmery 120 × 60 m. Ostatné bývajú menšie. Príletové dráhy helipadov sa nesmú krížiť s konvenčnou leteckou dopravou.

Heliporty bývajú označené písmenom H (biela alebo žltá farba s čiernym orámovaním), ktoré je umiestnené uprostred plochy a orientované v smere sever-juh.

Heliporty na Slovensku slúžia najmä pre Leteckú záchrannú zdravotnú službu.

## Pozri aj
* helipad

## Zdroje

* 

Kategória:Letiská
Kategória:Letecká terminológia
Démades z Atén

**Démades** alebo **Démadés** (*Démades*, iný prepis: *Démadés*) (* okolo 380, Paiania – † 319 pred Kr., Pella) bol aténsky politik a rečník.

## Démadova politická kariéra
Démades bol synom chudobného rybára Demea z Paianie (obce vzdialenej asi 17&nbsp;km od Atén). Spočiaku bol rybár rovnako ako jeho otec, ale mladý sebavedomý a ctižiadostivý Démades sa s takým životom neuspokojil a netrvalo dlho a presadil sa na aténskej politickej scéne. Podľa rímskeho teoretika rečníctva Quintiliana, Démades na rozdiel od slávneho aténskeho rečníka a politika Aischina nikdy neštudoval rétoriku, ale jeho prirodzený rečnícky talent a aj každodenná prax ho priviedla v rétorike do takej dokonalosti, akú len málokedy dosiahnú rečníci z najlepších škôl.

Po bitke pri Chairóneii v roku 338 pred Kr. Démades vyjednal mierovú zmluvu medzi Aténami a Macedóniou. V Aténach následne viedol promacedónsku politiku za čo bol vyhostený. Po macedónskom víťazstve v bitke pri Kannóne v roku 322 pred Kr. ho povolali späť, aby uzavrel mier s Antipatrom, čo malo za následok smrť aténskych politikov Démosthena, ktorý sa preslávil svojimi rečami hlásajúcimi odpor k macedónskemu kráľovi Filipovi II. a Hypereida, verejného žalobcu zaujatého proti Macedónii. Podľa Pausania Démades a ostatní aténski zradcovia prehovorili Antipatra, aby so svojimi odporcami v Aténach zaobchádzal nekompromisne. Chcejúc potom zastrašiť aténsky ľud, stali sa pôvodcom toho, že boli do Atén a väčšiny ostatných miest privedené macedónske posádky. Démades dal následne zo svojej úradnej moci odsúdiť Démosthena k trestu smrti, ale ten z Atén ušiel a spáchal samovraždu otravou v Poseidónovom chráme na ostrove Kalaureia. Vydanie Hypereida požadoval Antipatros, ktorý ho potom dal ihneď popraviť. Démades skončil rovnako, bol popravený Kassandrom po Antipatrovej smrti.

Grécky historik Plutarchos charakterizoval Démada ako vynikajúceho rečníka, ktorý mal v Aténach veľkú moc, pretože riadil záležitosti mesta tak, aby potešil Antipatra a Macedóncov. Často bol nútený navrhovať a uprednostňovať rad opatrení, ktoré boli v rozpore s dôstojnosťou a charakterom demokratickej politickej kultúry v Aténach. Démades na svoju obhajobu hovorieval, že jeho činy sú ospravedlniteľné, pretože si ich vyžaduje konkrétna politická situácia.
 
## Olympijské víťazstvo
Byzantský lexikon Suda uvádza, že Démades sa v roku 328 pred Kr. stal olympijským víťazom v jazde na koni. Jazdecké preteky (kelés) zaradili do olympijského programu na 23. hrách v roku 648 pred Kr. Súťažiaci jazdci na olympijských hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Politici starovekého Grécka
Kategória:Víťazi starovekých olympijských hier jazdeckých pretekov na koni
Chorvátska republika Herceg-Bosna

**Chorvátska republika Herceg-Bosna** () bola chorvátska územná správna jednotka na území Bosny a Hercegoviny. Vznikla 28. augusta 1993 z **Chorvátskeho spoločenstva Herceg-Bosna** ktoré bolo vytvorené dňa 18. novembra 1991 ako politická, kultúrna a hospodárska regionálna jednotka Chorvátov v Bosne a Hercegovine. Chorvátske politické vedenie ju odôvodnilo ako reakciu na srbskú intervenciu v Chorvátsku a v Bosne a Hercegovine. V auguste 1993 sa v nadväznosti na Owen – Stoltenbergov mierový plán transformovala na republiku.

Chorvátska republika Herceg-Bosna bola spolu s Chorvátskom a Bosnou a Hercegovinou signatárom Washingtonskej dohody 18. marca 1994 kde bolo dohodnuté vytvorenie Federácie Bosny a Hercegoviny ako spoločenstvo chorvátskych a bosnianskych ľudí, s cieľom neskoršej federalizácie celého štátu. Fakticky naďalej existovala aj po prijatí ústavy Federácie Bosny a Hercegoviny 30. marca 1994 a zanikla až 14. augusta 1996, keď všetky právomoci vlády Herceg-Bosny boli prevedené na vládu federácie.

## Iné projekty

## Zdroj

Kategória:Dejiny Bosny a Hercegoviny
Slanisko u Škrle

**Slanisko u Škrle** je prírodná pamiatka ev. č. 2173 neďaleko obce Bílence v okrese Chomutov. Chránené územie sa rozkladá v severozápadnom susedstve dediny Škrle. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je zachovanie významnej halofytnej lokality s druhovo bohatým výskytom slanobytných a xerotermných druhov a ochrana populácií kriticky ohrozených druhov rastlín.

## Referencie


## Pozri aj
* Zoznam chránených území v okrese Chomutov

## Externé odkazy
* Krusne-hory.org


File:PP Slanisko u Škrle 2.jpg|Detail svahu
File:PP Slanisko u Škrle - oman britský.jpg|Oman britský
File:PP Slanisko u Škrle - zlatovlásek obecný.jpg|Zlatovlások obyčajný


## Zdroj

Kategória:Chránené územia v okrese Chomutov
Kategória:Mostecká panva
Kategória:Bílence
Kategória:Územia európskeho významu v Česku
ShM vz.85 PRÁM-S

**ShM vz.85 PRÁM-S** je automaticky nabíjaný mínomet na predĺženom podvozku BVP-1. Vývoj samohybného mínometu ShM vz.85 PRÁM-S začal v Česko-Slovensku v roku 1980 v národným podniku Konštrukta Trenčín. Prvých 12 kusov overovacej série mínometov bolo vyrobených v roku 1990 v podniku ZŤS Dubnica nad Váhom. Výroba ďalej nepokračovala kvôli dohodám o znížení počtu konvenčných zbraní v Česko-Slovensku. Pri rozdelení Česko-Slovenska sa 12 vyrobených mínometov delilo v pomere 2:1, Armáda Českej republiky tak získala 8 mínometov. Slovenskej armáde pripadli zvyšné 4 kusy.

Samohybný mínomet vz.85 PRÁM-S sa vyznačuje veľkou mobilitou v teréne a vysokou rýchlosťou paľby. Je určený predovšetkým na elimináciu protivníkovej živej sily a ľahko pancierových vozidiel a ľahkých poľných úkrytov. Osádku samohybného mínometu tvoria 4 osoby – vodič, veliteľ, strelec, ktorý na rozkazy veliteľa vedie paľbu a nabíjač, ktorý plní dopravníky muníciou.

Pancierová korba vozidla zabezpečuje posádke ochranu pred paľbou z ľahkých pechotných zbraní a črepinami z delostreleckých granátov. Pomocnú výzbroj mínometu tvorí protilietadlový guľomet NSV kalibru 12,7 mm zo zásobou 300 nábojov, alebo protitankový raketový komplet 9K113 Konkurs, osádka vozidla môže byť ďalej vybavená ručnými raketometmi RPG-75, ručnými obrannými granátmi F-1 a samopalmi vz. 58.

## Technické údaje
náhľad|Bočný pohľad na mínomet
* Kaliber: 120 mm
* Posádka: 4 osoby
* Dĺžka hlavne: 1 917 mm
* Dĺžka vozidla: 7 470 mm
* Výška korby: 2 250 mm
* Výška pri námere 40°: 2 500 mm
* Šírka vozidla: 2 940 mm
* Rozchod pásov: 2 550 mm
* Max. rýchlosť: 63 km/h
* Max. rýchlosť v teréne: 28 – 33 km/h
* Max. rýchlosť pri plávaní: 7 km/h
* Celková hmotnosť: 15 970 kg
* Jazdný dosah: 550 km
* Rozsah námeru: 40 – 80°
* Rozsah odmeru: ±15°
* Maximálny dostrel: 8 036 m
* Minimálny dostrel: 504 m
* Počet rán za 1 minútu: 18 – 20
* Počet rán za 5 minút: 40
* Počet rán za 60 minút: 70
* Počet vezených mín: 80 ks

## Iné projekty

## Zdroj

Kategória:Samohybné delá
Kategória:Česko-slovenské vojenské vozidlá
Škótske národné futsalové družstvo mužov

**Škótske národné futsalové družstvo mužov** je národné družstvo mužov, ktoré reprezentuje Škótsko v medzinárodných futsalových súťažiach a priateľských zápasoch. Funguje pod záštitou *Scottish Football Association* (SFA). Prvý medzinárodný zápas absolvovalo už v roku 1983, keď sa zúčastnilo futsalového turnaja v Taliansku. Vo februári 2017 mu patrilo vo svetovom futsalovom rebríčku 100. miesto.

## Vrcholné podujatia
Na majstrovstvách sveta FIFA sa škótske družstvo nepredstavilo ani raz, pretože sa nezúčastnilo žiadnej kvalifikácie.

Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2015 na ME 2016. V predkvalifikačnej skupine prehralo všetky 3 zápasy, obsadilo poslednú priečku a nepostúpilo do hlavnej kvalifikácie. Rovnaké umiestnenie dosiahlo aj v nasledujúcej predkvalifikácii.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Škótske národné futbalové mužstvo

## Externé odkazy
* Oficiálna stránka Scottish Football Association 
* Zápasy družstva na futsalplanet.com  
* Škótske družstvo v kvalifikácii na ME 2018 na oficiálnej stránke UEFA 

Kategória:Národné futsalové družstvá
Futsal
Národné
Štát a právo

***Štát a právo*** je vedecko-teoretickým časopisom pre otázky vedy o štáte a práve, právnej histórie a jednotlivých právnych odvetví právnej praxe. Je určený predovšetkým vysokoškolským učiteľom, vedeckým pracovníkom, študentom doktorandského štúdia na právnických fakultách, ako aj širokej právnickej verejnosti pôsobiacej v právnej praxi a v štátnych a samosprávnych orgánoch.

Uverejňuje pôvodné štúdie a články z rôznych odvetví práva, eseje, informácie, diskusie, analýzy, správy z vedeckého života, recenzie  a anotácie, ako aj správy k životných jubileám významných predstaviteľov vied o štáte a práve, taktiež z medzinárodných konferencií a sympózií na aktuálne vedecko-teoretické témy a podobne.

Časopis je otvorený publikáciám širokej odbornej verejnosti.

Od roku 2014 ho vydáva občianske združenie Štát a právo.

## Externé odkazy
* oficiálna stránka 

Kategória:Časopisy na Slovensku
Kategória:Časopisy v slovenskom jazyku
Hasdrubal Barkas

thumb|Hasdrubal Barkas na minci.
**Hasdrubal Barkas** (* 245 – † 207 pred Kr.) bol druhý syn vojvodcu a štátnika Kartága – Hamilkara Barkasa. Rok narodenia nie je istý. Mal dvoch bratov – staršieho Hannibala a mladšieho Magona. Všetci traja bratia sa zapojili do druhej púnskej vojny.

## Správca Hispánie, boje s Rimanmi
Keď jeho starší brat Hannibal opustil so stotisícovým vojskom Hispániu, tiahol Hasdrubal najskôr s ním. Po prekročení rieky Ebro si Hannibal uvedomil, že Hispánia potrebuje obranu a poslal tam Hasdrubala s takmer polovicou vojska. Na Hispániu plánoval rímsky vojvodca Publius Cornelius Scipio, otec slávneho Scipia Africana, útok. Scipionov otec bol však pred útokom povolaný do Talianska, aby bránil rímske územie pred Hannibalom, ktorý medzitým prekročil Alpy.

V roku 211 pred Kr. porazil a zabil v Hispánii Publia Cornelia Scipia a následne aj jeho brata Lucia. Teraz bol povolaný syn Publia Scipia, ktorý sa volal rovnako ako jeho otec. Mladému Scipiovi sa v Hispánii nečakane podarilo obsadiť a dobyť Nové Kartágo a získal tým kontrolu nad celou oporou púnskej Hispánie. Tamojším hispánskym silám velili Hannibalovi bratia Mago a Hasdrubal spolu s vojvodcom Hasdrubalom Giskonom. Hasdrubal bol už v tom čase povolaný svojím bratom Hannibalom do Talianska.

V roku 209 pred Kr. sa stretol Hasdrubal so Scipiom Africanom v bitke pri Baecule. Tam Scipio pomocou dobrej taktiky a stratégie Hasdrubala porazil, avšak ten mu s ešte veľkou časťou vojska a s niekoľkými vycvičenými vojnovými slonmi dokázal utiecť. Hasdrubal z južnej Hispánie utekal ďalej na sever.

## Hasdrubal v Taliansku, porážka a smrť
Rímsky senát si zvolil dvoch konzulov – Marka Livia a Gaia Claudia Nera, ktorí mali s vojskom zabrániť spojeniu armád Hasdrubala a Hannibala. Keby k tomu došlo, Hannibal by bol v presile a konečne by mohol zahájiť pochod na Rím. Kým Nero sa zameral na juhu Talianska na Hannibala, Livius vyrazil s vojskom do severného Talianska čeliť Hasdrubalovi. Hasdrubal vyslal posla k bratovi, aby mu oznámil miesto stretnutia. Posla však zachytili Rimania a začali konať. Hasdrubalova hispánska armáda bola v bitke pri Metaure rozprášená a sám Hasdrubal tam v roku 207 pred Kr. padol.

## Zdroj

 

Kategória:Kartáginské osobnosti
Fyksesund bru

**Fyksesund bru** je cestný visutý most premosťujúci úžinu Fyksesund pri dedine Fykse v obci Kvam v nórskom kraji Hordaland. Je tretím najstarším dodnes existujúcim cestným visutým mostom v krajine (po mostoch Mælen bru z roku 1935 a Nybrua z roku 1936).

Most bol postavený v 30. rokoch a otvorený 9. októbra 1937 nórskym korunným princom Olafom. Autorom návrhu mosta bol nórsky inžinier Olaf Stang. Po dokončení sa stal most najdlhším visutým mostom severnej Európy, čím prekonal ďalší Stangov most Vrengen bru. Celková dĺžka mosta je , dĺžka hlavného rozpätia je . Výškový rozdiel medzi úžinou Fyksesund a najvyšším bodom mostovky je .

## Referencie

## Externé odkazy
* 
* Fyksesund Bridge v databáze *Bridgemeister*

Kategória:Architektúra z 1937
Kategória:Cestné mosty v Nórsku
Kategória:Visuté mosty
Zdeněk Smetana

**Zdeněk Smetana** (* 26. júl 1925, Praha25. február 2016, Praha) bol český animátor, scenárista, výtvarník a režisér. Pracoval v štúdiu Bratři v triku a neskôr bol režisérom v Krátkom filme Praha.

Získal cez päťdesiat ocenení na českých aj zahraničných filmových prehliadkach a festivaloch, medzi nimi bol aj Lev sv. Marka, Zlatý medveď, Cena londýnskej akadémie za najlepší film roku.

Za svoj život vytvoril mnoho postavičiek a podieľal sa na animácii obľúbených českých večerníčkov. Medzi najznámejšie z nich patria *[[Pohádky z mechu a kapradí]]* (Křemílek a Vochomůrka, Kremienok a Chocholúšik), *[[Rákosníček]]* (Trsteniarik), *[[Štaflík a Špagetka]]*, *[[Malá čarodějnice]]*, *[[Radovanovy radovánky]]*, *[[Kubula a Kuba Kubikula]]* *[[O skřítku Racochejlovi]]* a *[[Sedem výmyselných budíkov]]*.

Ilustroval tiež niekoľko kníh pre deti.

Počas slávnostného zahájenia Anifilmu 2014 získal cenu za celoživotné dielo.

## Referencie

*

## Externé odkazy
*
*
*

Kategória:Českí animátori
Kategória:Českí ilustrátori
Kategória:Českí režiséri
Kategória:Osobnosti z Prahy
Kategória:Pochovaní na Bubenečskom cintoríne
Formula 1 v roku 2016

**Sezóna 2016** bola 67. ročníkom majstrovstiev sveta jazdcov a 59. ročníkom pohára konštruktérov Formuly 1. Kalendár obsahoval 21 veľkých cien. Sezóna začala 20. marca Veľkou cenou Austrálie a skončila 27. novembra Veľkou cenou Abú Zabí. V sezóne pretekalo 11 tímov. Pribudla nová veľká cena v Azerbajdžane.

Majstrom sveta sa stal po prvý a jedinýkrát Nemec Nico Rosberg, čím prerušil sériu Lewisa Hamiltona, ktorý získal dva tituly v rade. Zároveň sa iba druhýkrát v histórii stalo, že titul získal syn aj otec, napodobnili tak Damona Hilla a Grahama Hilla z roku 1996. Krátko po sezóne Nico Rosberg ohlásil odchod z Formuly 1.

Pohár konštruktérov získal po tretíkrát tím Mercedes.

Bola to posledná celá sezóna pre Jensona Buttona.

## Zloženie tímov

### Tímové zmeny
* Novozaložený tím Haas F1, je vytvorený z tímu pôsobiaceho v NASCAR Sprint Cup Series, ktorého majiteľom je Gene Haas, sa pripojí ku kolotoču Formuly 1. Tím bude používať pohonné jednotky dodávané Ferrari a podvozky vyvinuté Dallarou. Dallara sa naposledy zúčastnila Formuly 1 ako výrobca podvozku pre HRT v roku 2010
* Marussia požiadala o zmenu mena ich tímu na Manor Racing. Žiadosti bolo vyhovené 19. januára 2016. Tím zároveň vymení dodávateľa motorov Ferrari, za Mercedes
* Red Bull Racing oficiálne skončil svoje deväťročné partnerstvo s dodávateľom motorov Renault na konci sezóny 2015. Tím bude aj naďalej používať motory Renault, avšak od TAG Heuer
* Renault sa vráti do Formuly 1 ako plnohodnotný továrenský tím, potom čo kúpil Lotus od Genii Capital
* Scuderia Toro Rosso sa po dvoch rokoch vrátila k používaniu pohonných jednotiek Ferrari, potom čo Renault oznámil, že už nebude dodávať zákaznícke motory

### Jazdecké zmeny
* Romain Grosjean opustil Lotus na konci sezóny 2015. On sa pripojil k novo vytvorenému tímu Haas F1 pre rok 2016, kde sa k nemu pripojí bývalý pilot Sauberu Esteban Gutiérrez. Gutiérrez sa vráti do súťaže po tom, čo strávil sezónu ako testovací a náhradný pilot pre Ferrari.
* Jolyon Palmer je víťaz série GP2 z roku 2014, bude to jeho pretekársky debut v Renaulte. Palmer sa už predtým pravidelne objavoval na voľných tréningoch s tímom kedy bol známy ešte ako Lotus v roku 2015
* Pastor Maldonado oznámil, že on hoci pôvodne podpísal zmluvu s Lotusom pre rok 2016, tak pre Renault nebude jazdiť, po tom čo jeho sponzormi neboli schopný plniť svoje zmluvné záväzky voči tímu. On bol nahradený Kevinom Magnussenom, ktorý bol testovací pilot McLarenu, po tom sa rozhodli neobnoviť jeho zmluvu
* Tím Manor podpísal zmluvy, s dvoma nováčikmi pre sezónu 2016: panujúcim majstrom DTM, Pascalom Wehrleinom a aktuálnym víťazom série GP2, Riom Haryantom, ktorý sa tak stane prvým indonézskym jazdcom pretekajúcim v šampionáte F1

## Kalendár
339x339pixelů|náhľad|vpravo|Krajiny hosťujúce Veľké ceny v sezóne 2016.

## Výsledky a umiestnenie
### Výsledky veľkých cien

### Bodovací systém
Body sa udeľovali prvým desiatim jazdcom pretekov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2016
Kategória:Šport v 2016
Sluňáky

**Sluňáky** je prírodná pamiatka ev. č. 399 juhovýchodne od obce Rokle v okrese Chomutov pri ceste II/224. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú kremencové balvany s typickým zvetraným povrchom – jeden z nemnohých výskytov kremencov roztrúsených voľne na povrchu a plytko pod povrchom.

## Referencie


## Pozri aj
* Zoznam chránených území v okrese Chomutov

## Externé odkazy
*Česká geologická služba: Sluňáky u Rokle

## Zdroj

Kategória:Chránené územia v okrese Chomutov
Kategória:Skalné útvary v Česku
Kategória:Mostecká panva
Kategória:Rokle (okres Chomutov)
Telêmaco Borba

**Telêmaco Borba** je mesto a obec v brazílskom štáte Paraná, nachádza sa na severe štátu. Je druhým najväčším mestom v Campos Gerais, v roku 2015 malo 75 807 obyvateľov. Niekedy sa nazýva Capital do Papel, pretože výroba papiera je dôležitá pre tunajší ekonomiku.

## Referencie a zdroje

## Iné projekty

Kategória:Mestá v Brazílii
Kategória:Paraná
Kallikrates z Magnézie

**Kallikrates** alebo **Kallikratés** (*Kallikrates*, iný prepis: *Kallikratés*) bol olympijský víťaz v behu ťažkoodencov v rokoch 344 a 340 pred Kr.

Kallikrata z Magnésie nad Maiandrom na 109. a na 110. olympijských hrách korunovali olivovými vencami za víťazstvá v behu ťažkoodencov. Beh ťažkoodencov (hoplitodromos) zaradili do olympijského programu na 65. hrách v roku 520 pred Kr.

Olympijskému víťazovi Kallikratovi dali neskôr jeho rodáci z vďaky zhotoviť sochu a vystavili ju k verejnej úcte v Olympii. Túto sochu ešte v druhom storočí videl cestovateľ Pausanias, ktorý zaznamenal, že bola dielom sochárskeho majstra Lysippa zo Sikyónu.
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
Lomné (rozlišovacia stránka)

**Lomné** môže byť:

* obec na Slovensku, pozri Lomné
* obec vo Francúzsku, pozri Lomné (Hautes-Pyrénées)
* vrch v Chočských vrchoch, pozri Lomné (vrch v Chočských vrchoch)
* vrch v pohorí Javorie, pozri Lomné (vrch v Javorí)
Pražská ulica (Bratislava)

náhľad|Pražská ulica

**Pražská** je ulica v Bratislave v mestskej časti Staré Mesto a súčasť 1. a 2. mestského okruhu. Nachádza sa medzi ulicami Brnianska a Štefánikova a tvorí ju štvorpruhová cestná komunikácia.

Nachádza sa tu Paluďaiov palác a Správa štátnych hmotných rezerv.

## Iné projekty

Kategória:Ulice v Starom Meste v Bratislave
Ulica (Bratislava)
Mestský okruh

**Mestský okruh** môže byť:
* cestný okruh mesta, pozri pod okruh (cesta)
* špecificky napríklad:
**Mestský okruh číslo 1 (Žilina)
** Mestský okruh číslo 1 (Bratislava)
** Mestský okruh číslo 2 (Bratislava)
** Mestský okruh číslo 1 (Košice)
** Mestský okruh číslo 1 (Ostrava)
Athénaios z Efezu

**Athénaios** (*Athénaios*) bol olympijský víťaz v zápasení dorastencov v roku 352 pred Kr.

Athénaios z Efezu bol na 107. olympijských hrách v roku 352 pred Kr. korunovaný olivovým vencom za víťazstvo v zápasení dorastencov. Zápasenie dorastencov (palé paidón) zaradili do olympijského programu na 37. hrách v roku 632 pred Kr.

Athénaiovi za olympijské víťazstvo dali zhotoviť sochu, ktorú potom k verejnej úcte vztýčili v Olympii medzi sochy slávnych olympijských víťazov. Túto sochu ešte v druhom storočí videl cestovateľ Pausanias, ktorý zaznamenal, že stála pri soche sikyónskeho Sóstrata, olympijského víťaza v pankratiu. Archeológovia podstavec Athénaiovej sochy so stopami nôh a úplným nápisom objavili západne od Leónidaionu. Pôvodne stál v blízkosti Diovho chrámu. Tvar písma ukazuje na 4. stor. pred Kr.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Brnianska ulica (Bratislava)

**Brnianska ulica** je ulica v Bratislave, v mestskej časti Staré Mesto. Je dôležitou dopravnou tepnou, súčasťou 2. mestského okruhu. Nachádza sa medzi Lamačskou cestou a Pražskou ulicou. Je pomenovaná podľa mesta Brno, pričom v minulosti mala názov podľa staršieho pravopisu: **Brnenská ulica**.

## Referencie

## Iné projekty

## Externé odkazy
* Brnianska ulica na mape Bratislavy

Kategória:Ulice v Starom Meste v Bratislave
Kategória:Pomenovania podľa Brna
Athénaios

**Athénaios** (*Athénaios*) môže byť:
* olympijský víťaz v roku 352 pred Kr., pozri Athénaios z Efezu
* grécky spisovateľ v 2. stor. pred Kr., pozri Athénaios z Naukratidy
* grécky lekár, zakladateľ pneumatickej školy v 1. stor., pozri Athénaios z Attaleie
* syn pergamského kráľa Attala I. pozri Athénaios (syn Attala I.)
88th Academy Awards

**88th Academy Awards**, ľudovo **88. udeľovanie Oscarov**, je ceremónia, na ktorej boli ocenené najlepšie filmy za rok 2015. Uskutočnila sa 28. februára 2016 v divadle Dolby Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátorom show bol Chris Rock.

## Nominanti
### Hlavní nominanti

### Ostatné nominácie

Kategória:Oscar
Kyselina nitrilotrioctová

**Kyselina nitrilotrioctová**, skratkou **NTA**, je derivát kyseliny octovej, je to polykarboxylová kyselina s názvom podľa IUPAC: 2,2,2-Nitrilotriacetic acid. Je to biely kryštalický prášok. Vo vode je veľmi málo rozpustná. Využíva sa ako titračné činidlo v analytickej chémii a ako chelatačné činidlo.

## Vlastnosti
Roztoky jej solí páchnu mierne po amoniaku, NTA sa neprejavuje zápachom. Je to látka jedovatá, LD50 pre potkana je približne 1 470 mg/kg živej váhy. Vo vysokých koncentráciách je toxická pre obličky, v ešte vyšších množstvách u pokusných zvierat vyvoláva nádorové bujnenie (karcinogénita).

## Využitie
Tvorí veľmi ľahko soli, ktoré sú veľmi často využívané v praxi. NTA je účinným chelatačným činidlom (s kovmi tvorí chelátové komplexy – cheláty). Používa sa v analytickej chémii ako komplexačné činidlo, rovnako ako jej soli a kovové komplexy. Má veľké priemyselné využitie, hlavne v pracích prostriedkoch alebo ako koncentrovaný roztok. Tekuté zmäkčovadlá vody obsahujú nitrilotrioctan sodný.

Používanie NTA sa v súčasnosti obmedzuje, v kozmetike už skoro nie je využívaná, obmedzujú sa jej emisie do prírody. Vo väčšine prípravkov je nahradzovaná bezpečnejším chelatačným činidlom, kyselinou etylédiamíntetraoctovou.

## Referencie


## Zdroje
* Eurochem

Kategória:Karboxylové kyseliny
Kategória:Chelačné činidlá
Boeing 717

**Boeing 717** je dvojprúdové dopravné lietadlo, vyvinuté z lietadla McDonnell Douglas DC-9 po zlúčení spoločností McDonnell Douglas a Boeing. Lietadlo má kapacitu viac ako 134 pasažierov a dolet . Prvú objednávku mala v roku 1995 spoločnosť ValuJet Airlines (neskôr AirTran Airways). Výroba bola ukončená v máji 2006 po dokončení 156 lietadiel tohto typu.

## Technické údaje
***Kapacita:** 134 pasažierov
***Dĺžka:** 38,80 m
***Výška:** 8,92 m
***Rozpätie krídel:** 28,47 m
***Váha:**prázdne: 31 071 kgnaložené: 54 900 kg
***Rýchlosť:** 811 km/h
***Dolet:** 3 815 km

## Iné projekty

## Zdroj

Kategória:Dopravné lietadlá USA
Kategória:Lietadlá Boeing
Biele plesá

**Biele plesá** sú skupinou deviatich plies na hlavnej osi Doliny Bielych plies vo Vysokých Tatrách. Sú ohraničené Kozím hrebeňom na západnej strane, Jahňacím štítom na severe a *Jahňacím hrbom* a Predným Kopským sedlom na východe.

Samotné názvy majú len najväčšie
*Veľké Biele pleso
*Trojrohé pleso.

Ostatné sa spoločne označujú ako
*Malé Biele plesá.

## Referencie

Kategória:Plesá Vysokých Tatier
Na loučkách II

**Na loučkách II** je prírodná pamiatka pri meste Výsluní v okrese Chomutov. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú biotopy sekundárnych horských a podhorských vresovísk, lúk a rašelinísk s výskytom vzácneho tetrova hoľniaka a žlny sivej.

Cieľom ochrany je zachovanie biotopov, obnovenie prirodzeného vodného režimu a ponechanie rašelinísk prirodzenému vývoju.

Na lokalite rastú napríklad kôprovník štetinolistý, kľukva močiarna, zdrojovka pobrežná, arnika horská alebo nátržnica močiarna. Vzácne sa vyskytuje tiež vstavačovec Fuchsov, vstavačovec májový, plavúnik sploštený alebo kosatec sibírsky a i. Zo živočíchov tu hniezdi pôtik kapcavý, kuvičok vrabčí a tetrov hoľniak. Početné sú populácie obojživelníkov a plazov. V určitých miestach boli nájdené vzácne druhy bezstavovcov ako včela *[[Nomada similis]]* alebo pieskárka *[[Andrena intermedia]]*.

## Referencie


## Pozri aj
* Zoznam chránených území v okrese Chomutov

## Iné projekty

## Zdroj

Kategória:Chránené územia v okrese Chomutov
Kategória:Výsluní
Kategória:Krušné hory
Kategória:Rašeliniská v Česku
Kategória:Povodie Ohře
Kategória:Územia európskeho významu v Česku
Ilešháziho palác

náhľad|Ilešháziho palác

**Ilešháziho palác** (staršie *Illésházyho palác*) je barokový prejazdový radový palác na Ventúrskej ulici č. 7 v Starom Meste v Bratislave.

Je to národná kultúrna pamiatka č. NKP 53/0, súpisné číslo objektu je 1266. Za kultúrnu pamiatku bol vyhlásený 23. októbra 1963. Palác vznikol začiatkom 18. storočia, zmeny sa datujú do začiatku 19. a 20 storočia. Pôdorys je 4-krídlový, uzatvorený, má 3+1 podlaží a jedno podzemné podlažie.

## Iné projekty

## Zdroj
* Stránka na tic.sk 
* Stránka na pamiatky.sk

Kategória:Paláce v Bratislave
Kategória:Barokové stavby na Slovensku
Péterffiho palác

náhľad|Péterffiho palác

**Péterffiho palác** je neskorobarokový, prejazdový radový mestský palác na Ventúrskej ulici č. 18 v Starom Meste v Bratislave.

Je to národná kultúrna pamiatka č. NKP 59/0, súpisné číslo je 278. Vznikol koncom 18. storočia a zmeny sa datujú do polovice 19. storočia a 80. rokov 20. storočia. Pôdorys je 4-krídlový, uzatvorený, má 4 podlažia a 1 podzemné podlažie. Za kultúrnu pamiatku bol vyhlásený 23. októbra 1963.

## Zdroj
* Mestský palác, Péterffiho palác, Bratislava (Staré Mesto) na tic.sk 
* Stránka na pamiatky.sk

Kategória:Paláce v Bratislave
Kategória:Barokové stavby na Slovensku
Čákiho palác (Hviezdoslavovo námestie)

náhľad|Čákiho palác

**Čákiho palác** je mestský palác v Bratislave v Starom Meste na Hviezdoslavovom námestí 14.

Postavený bol v klasicistickom slohu v 2. polovici 19. storočia. Je to radová stavba, má pôdorys v tvare U, má 4 podlažia s pivnicou. Za pamiatkový objekt bol vyhlásený v roku 1985.

## Zdroj
* krizom-krazom.eu 

Kategória:Paláce v Bratislave
Kategória:Klasicistické stavby na Slovensku
Coburgov palác

náhľad|Coburgov palác

**Coburgov palác** je administratívna budova na Dostojevského rade 1 v Starom Meste v Bratislave. Je to funkcionalistická budova, postavená bola v roku 1938. Má pôdorys v tvare L, trojtraktovú dispozíciu, má 8 podlaží a pivnicu. 

Autormi stavby sú Emil Belluš, Fridrich Weinwurm a Ignác Vécsei.

Na budove sa nachádza pamätná tabuľa politika Karola Šmidkeho (1897 – 1952) vpravo od vchodu. Osadená bola 26. augusta 1964. Autorom pamätnej tabule je V. Remeň.

## Zdroj
* krizom-krazom.eu 

Kategória:Budovy v Bratislave
Kategória:Funkcionalistické stavby na Slovensku
Kategória:Emil Belluš
Kategória:Architektúra z 1938